отчетния период, на принципа на текущото начисляване.
 C0280/R2500
 Други разходи
 Други технически разходи, които не са включени в посочените по-горе разходи, без да се разделят по видове дейности.
 Не включва нетехнически разходи, като данъци, разходи за лихви, загуби при продажба и др.
 C0280/R2600
 Общо разходи
 Сума на всички технически разходи по държави, обхванати от настоящия образец.
 S.06.01 — Обобщение на активите
 Общи коментари:
 Настоящият раздел се отнася за ежегодното подаване на информация на равнище група. Настоящият образец се използва на равнище група, когато всички застрахователни и презастрахователни предприятия, попадащи в обхвата на надзора на групова основа, ползват освобождаването в съответствие с член 35, параграф 7 от Директива 2009/138/ЕО.
 Категориите активи, посочени в настоящия образец, са определени в приложение IV — Категории активи, към настоящия регламент.
 В настоящия образец се обобщава информацията за активи и деривати на застрахователното или презастрахователното предприятие, притежаващо дялово участие, застрахователния холдинг или финансовия холдинг със смесена дейност (на равнище група), включително активи и деривати, държани във връзка с обвързани с индекс и с дялове в инвестиционен фонд договори.
 Позициите се отчитат с тяхната положителна стойност, освен ако стойността по „Платежоспособност II“ е отрицателна (напр. деривати, които са пасив за предприятието).
 Образецът се прилага за метод 1 (метод, основан на счетоводно консолидиране), метод 2 (метод на приспадане и агрегиране) и комбинация от метод 1 и 2.
 Когато се използва единствено метод 1, отчитането отразява консолидираната позиция на държаните от групата активи и деривати, нетно от сделките в рамките на групата, попадащи в обхвата на надзора на групова основа.
 Когато се използва единствено метод 2, отчитането обхваща активите и дериватите, държани от застрахователните или презастрахователните предприятия, притежаващи дялово участие, застрахователните холдинги или финансовите холдинги със смесена дейност, дъщерните предприятия, и неконтролиращите дялови участия, независимо от използвания пропорционален дял. Активите, държани от предприятия от другите финансови сектори, не се включват.
 Когато се използва комбинация от метод 1 и 2, отчитането отразява консолидираната позиция на държаните от групата активи и деривати, нетно от сделките в рамките на групата, попадащи в обхвата на надзора на групова основа, както и активите и дериватите, държани от застрахователните или презастрахователните предприятия, притежаващи дялово участие, застрахователните холдинги или финансовите холдинги със смесена дейност, дъщерните предприятия, и неконтролиращите дяловите участия, независимо от използвания пропорционален дял.
 ПОЗИЦИЯ
 УКАЗАНИЯ
 C0010—C0060/R0010
 Активи, които се търгуват на фондова борса
 Стойност на активите, търгувани на фондова борса, по портфейл.
 За целите на настоящия образец даден актив се счита за търгуван на фондова борса, ако е договорен на регулиран пазар или чрез многостранна система за търговия, както е определено в Директива 2004/39/ЕО.
 Портфейлите следват разграничението между животозастраховане, общо застраховане, обособени фондове, други вътрешни фондове, средства на акционери и общи (без разделение).
 Разделението по портфейли не е задължително, с изключение на определянето на обособените фондове, но трябва да бъде направено, ако предприятието го е приложило вътрешно. Когато предприятието не прилага разделение по портфейли, се използва категория „общи“.
 C0010—C0060/R0020
 Активи, които не се търгуват на фондова борса
 Стойност на активите, нетъргувани на фондова борса, по портфейл.
 За целите на настоящия образец нетъргувани на фондова